Recueil général et complet des fabliaux des 13e et 14e siècles/Le Meunier d’Arleux
# Recueil général et complet des fabliaux des 13e et 14e siècles/Le Meunier d’Arleux

### xxxiii LE MEUNIER D’ARLEUX.

﻿Ne doit commenchier à mesdire, Q ui se melle de biax dis dire

Ne doit commenchier à mesdire,

Mais de biax dis dire et conter ; Dès or vos vaurai raconter

Une aventure ke je sai,

Car plus celer ne le vaurai.

﻿À Palluiel, le bon trespas,

.I. Mannier i ot Jakemars ; Cointes estoit et envoisiés ; À Aleus estoit il manniers ; Le blé moloit il, et Mousès,

Qui desous lui estoit varlés.

.I. jour estoient au molin

En un demierkes au matin ; De maintes viles i ot gens

Qui au molin moloient souvent ; Il i ot molt blé et asnées.

Maroie, fille Gérart d’Estrées,

Vint au molin atout son blé ; Le mannier en a apielé ;

